
ที่  รน  72901/94                                                          ที่ทำการองค์การบริหารส่วนตำบลม่วงกลวง   

                                                                                   อำเภอกะเปอร์  จังหวัดระนอง  85120 

11 กุมภาพันธ์  2556
เรื่อง  ประกาศรับสมัครเพื่อสรรหาและเลือกสรรบุคคลเป็นพนักงานในสังกัดองค์การบริหารส่วนตำบลม่วงกลวง
เรียน  
สิ่งที่ส่งมาด้วย  สำเนาประกาศรับสมัครเพื่อสรรหาและเลือกสรรบุคคลเป็นพนักงานจ้างในสังกัดองค์การบริหาร
                   ส่วนตำบลม่วงกลวง    จำนวน    1     ชุด

      ด้วยองค์การบริหารส่วนตำบลม่วงกลวง  อำเภอกะเปอร์  จังหวัดระนอง  จะดำเนินการสรรหาและเลือกสรรบุคคลเป็นพนักงานจ้างในสังกัดองค์การบริหารส่วนตำบลม่วงกลวง  จำนวน  1  ตำแหน่ง  รวม  4  อัตรา   โดยกำหนดรับสมัครในวันที่  21  กุมภาพันธ์  2556   -  8  มีนาคม  2556  ในวันและเวลาราชการ  ณ  สำนักงานองค์การบริหารส่วนตำบลม่วงกลวง  อำเภอกะเปอร์  จังหวัดระนอง  รายละเอียด  ปรากฎตามประกาศฯ  ที่แนบมาพร้อมนี้  และสามารถดูรายละเอียดเพิ่มเติมได้ที่  www.muangkluang.go.th

       จึงเรียนมาเพื่อโปรดทราบ






     ขอแสดงความนับถือ

               (นายกำพล   จันทรชู)





    นายกองค์การบริหารส่วนตำบลม่วงกลวง 
สำนักงานปลัด
โทร./โทรสาร: 077-843161

www.muangkluang.go.th         

ประกาศองค์การบริหารส่วนตำบลม่วงกลวง
เรื่อง  รับสมัครบุคคลเพื่อการสรรหาและเลือกสรรบุคคลเป็นพนักงานจ้าง
ในสังกัดองค์การบริหารส่วนตำบลม่วงกลวง 
************************************************************************


ด้วยองค์การบริหารส่วนตำบลม่วงกลวง  อำเภอกะเปอร์  จังหวัดระนอง  ประสงค์จะรับสมัครบุคคลเพื่อจัดจ้างเป็นพนักงานจ้าง  ฉะนั้น
อาศัยอำนาจตามข้อ ๑๘  ข้อ ๑๙ และข้อ ๒๐ หมวด ๔  แห่งประกาศคณะกรรมการพนักงานส่วนตำบลจังหวัดระนอง เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๑ กรกฎาคม ๒๕๔๗  จึงประกาศรับสมัครบุคคลเพื่อการสรรหาและเลือกสรรบุคคลเป็นพนักงานจ้าง โดยมีรายละเอียด ดังต่อไปนี้



๑. ประเภทของพนักงานจ้าง ชื่อตำแหน่ง และรายละเอียดการจ้าง
๑.๑ ประเภทพนักงานจ้างทั่วไป



พนักงานจ้างทั่วไป




(1) ตำแหน่ง คนงานทั่วไป
 

จำนวน   4  อัตรา


รายละเอียดแต่ละตำแหน่งปรากฏอยู่ในรายละเอียดเกี่ยวกับการรับสมัครแนบท้ายประกาศนี้

๒.  คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิสมัครเข้ารับการสรรหา
และการเลือกสรร

๒.๑ ผู้สมัครต้องมีคุณสมบัติและไม่มีลักษณะต้องห้ามตามประกาศคณะกรรมการ
พนักงานส่วนตำบลจังหวัดระนอง เรื่อง หลักเกณฑ์และเงื่อนไขเกี่ยวกับพนักงานจ้างขององค์การบริหารส่วนตำบล ดังนี้



(๑) มีสัญชาติไทย



(๒) มีอายุไม่ต่ำกว่าสิบแปดปี และไม่เกิน ๖๐ ปี



(๓) ไม่เป็นบุคคลล้มละลาย
(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่น
เฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบลดังนี้





(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม




(ข) วัณโรคในระยะอันตราย
(ค) โรคเท้าช้างในระยะที่ปรากฏอาการเป็นที่รังเกียจแก่สังคม




(ง) โรคติดยาเสพติดให้โทษ




(จ) โรคพิษสุราเรื้อรัง
/(๕) ไม่เป็นผู้ดำรงตำแหน่ง..........
-๒-
(๕) ไม่เป็นผู้ดำรงตำแหน่งทางการเมือง กรรมการพรรคการเมืองหรือเจ้าหน้าที่ในพรรค
การเมือง
(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น



(๗) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ



(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือหน่วยงานอื่นของรัฐ



(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น


หมายเหตุ  ผู้ที่ผ่านการสรรหาและการเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของข้าราชการส่วนท้องถิ่นและต้องนำใบรับรองแพทย์ ซึ่งออกให้ไม่เกิน ๑ เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนตำบล มายื่นด้วย



๒.๒ คุณสมบัติเฉพาะสำหรับตำแหน่ง



ผู้สมัครต้องมีคุณสมบัติเฉพาะสำหรับตำแหน่ง ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง แนบท้ายประกาศนี้



๓. กำหนดการรับสมัครและยื่นใบสมัคร



๓.๑ วัน เวลา และสถานที่รับสมัคร



ผู้ประสงค์จะสมัครเข้ารับการสรรหาและเลือกสรรสามารถติดต่อขอรับใบสมัครและยื่นใบสมัครด้วยตนเองได้ที่ที่ทำการองค์การบริหารส่วนตำบลม่วงกลวง อำเภอกะเปอร์  จังหวัดระนอง    ตั้งแต่วันที่
๒1 กุมภาพันธ์  2556 – 8  มีนาคม  2556  ในวันและเวลาราชการ



๓.๒ เอกสารและหลักฐานที่ต้องนำมายื่นพร้อมกับใบสมัคร



(๑) รูปถ่ายหน้าตรงไม่สวมหมวกและไม่สวมแว่นตาดำ ขนาด ๑ นิ้ว ถ่ายครั้งเดียวกันไม่เกิน ๑ ปี (ให้เขียนชื่อ – สกุล หลังรูปด้วย) จำนวน ๓ รูป



(๒) สำเนาทะเบียนบ้าน จำนวน ๑ ฉบับ



(๓) สำเนาบัตรประจำตัวประชาชน จำนวน ๑ ฉบับ



(๔)ใบรับรองแพทย์ปริญญาซึ่งแสดงว่าไม่เป็นโรคที่ต้องห้ามตามประกาศที่คณะกรรมการกลางพนักงานส่วนตำบลกำหนด ซึ่งออกให้ไม่เกิน ๑ เดือน นับแต่วันที่ตรวจร่างกาย จำนวน ๑ ฉบับ



(๕) สำเนาวุฒิการศึกษา  หรือระเบียนแสดงผลการเรียนที่แสดงว่ามีคุณวุฒิตรงตามคุณสมบัติเฉพาะสำหรับตำแหน่งที่สมัครสอบ  โดยจะต้องสำเร็จการศึกษาและได้รับอนุมัติจากผู้มีอำนาจ  อนุมัติภายในวันที่ปิดรับสมัคร  คือวันที่   8  มีนาคม  2556  โดยนำเอกสารฉบับจริงมาแสดงด้วย  จำนวน  1  ฉบับ 
/ (6). สำเนาภาพถ่าย................
-๓-



(๖) สำเนาภาพถ่ายหลักฐานอื่นๆ เช่น ทะเบียนสมรส ใบเปลี่ยนชื่อตัว ชื่อสกุล ฯลฯ จำนวน ๑ ฉบับ (กรณีที่ชื่อตัว ชื่อสกุลในหลักฐานที่ใช้ในการสมัครไม่ตรงกัน)  จำนวน   1   ฉบับ


ทั้งนี้ สำเนาภาพถ่ายเอกสารทุกชนิดให้ใช้กระดาษ A4 ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย
๓.๓ เงื่อนไขในการรับสมัคร



๑) ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่างๆ ในใบสมัคร  พร้อมทั้งยื่นหลักฐานในการสมัครให้ถูกต้องครบถ้วน 
ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใดๆ หรือคุณวุฒิการศึกษา
ไม่ตรงตามคุณสมบัติเฉพาะสำหรับตำแหน่งที่สมัครสอบอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว  หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น



๒) ผู้สมัครต้องแจ้งสถานที่ติดต่อได้ทางจดหมายลงทะเบียนในเขตจ่ายของการไปรษณีย์ไว้ในใบสมัครและในกรณีที่แจ้งสถานที่อยู่ไม่ชัดเจน ทำให้ไม่สามารถติดต่อได้ผู้สมัครจะเรียกร้องสิทธิใดๆไม่ได้

๓.๔ ค่าธรรมเนียมในการสมัคร
ผู้สมัครต้องเสียค่าธรรมเนียมสำหรับตำแหน่งที่สมัครเข้ารับการเลือกสรร
จำนวน  ๑๐๐ บาท  ค่าธรรมเนียมในการสมัครจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิเข้ารับการเลือกสรรแล้ว เว้นแต่มีการยกเลิกการดำเนินการเลือกสรรครั้งนี้ทั้งหมด เนื่องจากมีการทุจริตหรือส่อไปในทางทุจริตจึงจะจ่ายคืนค่าธรรมเนียมสอบแก่ผู้สมัครเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้



๔. การประกาศรายชื่อผู้มีสิทธิเข้ารับการสรรหาและการเลือกสรร และกำหนดวัน เวลา สถานที่ในการสรรหาและเลือกสรร
๔.๑ ประกาศรายชื่อผู้มีสิทธิเข้ารับการสรรหาและการเลือกสรร
องค์การบริหารส่วนตำบลม่วงกลวงจะประกาศรายชื่อผู้มีสิทธิเข้ารับการสรรหา
และการเลือกสรรเป็นพนักงานจ้าง ในสังกัดองค์การบริหารส่วนตำบลม่วงกลวง และระเบียบเกี่ยวกับการดำเนินการเลือกสรร ในวันที่  11  มีนาคม  ๒๕๕๖  ณ ที่ทำการองค์การบริหารส่วนตำบลม่วงกลวง  อำเภอกะเปอร์  จังหวัดระนอง
๔.๒ กำหนดวัน เวลา และสถานที่ในการสรรหาและการเลือกสรร




องค์การบริหารส่วนตำบลม่วงกลวง  จะดำเนินการสรรหาและการเลือกสรรพนักงานจ้าง ในวันที่ 12  มีนาคม  ๒๕๕๖  ตั้งแต่เวลา ๐๙.๐๐ น. เป็นต้นไป  ณ  ที่ทำการองค์การบริหารส่วนตำบลม่วงกลวง อำเภอกะเปอร์  จังหวัดระนอง
/๕. หลักเกณฑ์และวิธีการ............

-๔-
๕. หลักเกณฑ์และวิธีการเลือกสรร



องค์การบริหารส่วนตำบลม่วงกลวง จะสรรหาและเลือกสรรบุคคลเพื่อปฏิบัติงานโดยยึดหลัก “สมรรถนะ” ที่จำเป็นต้องใช้สำหรับการปฏิบัติงานในตำแหน่งตามที่องค์การบริหารส่วนตำบลม่วงกลวงกำหนดซึ่งประกอบด้วย
(ก) ความรู้ของบุคคลในเรื่องต่างๆ ที่จำเป็นต่อการปฏิบัติงาน
(ข) ความสามารถหรือทักษะเฉพาะของบุคคลในเรื่องต่างๆ ที่จำเป็นต่อการปฏิบัติงาน
(ค) คุณลักษณะอื่นๆ ของบุคคลซึ่งจำเป็นหรือเหมาะสมต่อการปฏิบัติงาน
          สำหรับวิธีการประเมินแต่ละเรื่ององค์การบริหารส่วนตำบลม่วงกลวงจะเป็นผู้กำหนดโดย
สมรรถนะเรื่องหนึ่งอาจประเมินด้วยวิธีการประเมินหลายวิธีการหรือสมรรถนะหลายๆเรื่อง อาจประเมินด้วยวิธีการประเมินวิธีเดียวกันตามที่เห็นว่าเหมาะสม และสอดคล้องกับการประเมินสมรรถนะดังกล่าว โดยอาจใช้การสอบข้อเขียน การทดสอบตัวอย่างงาน การสัมภาษณ์ การทดสอบด้วยสถานการณ์จำลอง การตรวจสอบกับบุคคลที่อ้างอิง หรืออื่นๆตามที่เห็นสมควร


๖. เกณฑ์การตัดสิน



การตัดสินว่าผู้ใดได้รับการสรรหาและการเลือกสรรเป็นพนักงานจ้างขององค์การบริหารส่วนตำบลม่วงกลวง ให้ถือเกณฑ์ว่าต้องเป็นผู้ผ่านการประเมินสมรรถนะตามที่องค์การบริหารส่วนตำบลม่วงกลวงกำหนด โดยได้คะแนนในแต่ละภาคการประเมินไม่ต่ำกว่าร้อยละ ๖๐



๗. การประกาศรายชื่อผู้ผ่านการสรรหาและการเลือกสรร



องค์การบริหารส่วนตำบลม่วงกลวง จะประกาศรายชื่อผู้ผ่านการเลือกสรร  ภายในวันที่  ๑3  มีนาคม  ๒๕๕๖  ณ ที่ทำการองค์การบริหารส่วนตำบลม่วงกลวง  อำเภอกะเปอร์  จังหวัดระนอง 

  

๘. การขึ้นบัญชีผู้ผ่านการสรรหาและการเลือกสรร



๘.๑ การขึ้นบัญชีผู้ผ่านการสรรหาและเลือกสรรเป็นพนักงานจ้าง องค์การบริหารส่วนตำบลม่วงกลวง จะเรียงลำดับที่จากผู้ได้คะแนนสอบข้อเขียน คะแนนสอบภาคปฏิบัติ และคะแนนสอบสัมภาษณ์รวมกันสูงสุดลงมาตามลำดับ ในกรณีได้คะแนนรวมเท่ากันจะให้ผู้ที่ได้คะแนนสอบสัมภาษณ์มากกว่าอยู่ในลำดับที่สูงกว่า หากคะแนนสอบสัมภาษณ์เท่ากันอีกจะให้ผู้ที่ได้คะแนนสอบข้อเขียนมากกว่าอยู่ในลำดับที่สูงกว่า หากคะแนนสอบข้อเขียนเท่ากันอีกจะให้ผู้ที่ได้คะแนนสอบภาคปฏิบัติมากว่าอยู่ในลำดับที่สูงกว่า หากคะแนนสอบภาคปฏิบัติเท่ากันอีกจะให้ผู้สมัครที่ได้เลขประจำตัวสอบก่อนเป็นผู้อยู่ในลำดับที่สูงกว่า



๘.๒ บัญชีผู้ผ่านการเลือกสรรเป็นพนักงานจ้าง มีระยะเวลาไม่เกิน ๑ ปี นับแต่วันขึ้นบัญชี แต่ถ้ามีการเลือกสรรอย่างเดียวกันนั้นอีกและได้ขึ้นบัญชีผ่านการเลือกสรรใหม่แล้วบัญชีผู้ได้รับการเลือกสรรครั้งก่อนเป็นอันยกเลิก



๘.๓ กรณีที่มีผู้ผ่านการเลือกสรรมากกว่าจำนวนอัตราว่าง และภายหลังมีอัตราว่างในงานลักษณะเดียวกันหรือคล้ายคลึงกัน ซึ่งองค์การบริหารส่วนตำบลม่วงกลวง พิจารณาแล้วเห็นว่าสามารถใช้บุคคลที่มีสมรรถนะในเรื่องเดียวกันได้  นายกองค์การบริหารส่วนตำบลม่วงกลวงโดยความเห็นชอบของคณะกรรมการพนักงานส่วนตำบลจังหวัดระนอง อาจพิจารณาจัดจ้างผู้ผ่านการสรรหาและการเลือกสรรจากบัญชีรายชื่อผู้ผ่านการสรรหาและการเลือกสรรที่ยังไม่หมดอายุก็ได้
/๑๐. การทำสัญญาจ้าง..............    
-๕-
๑๐. การทำสัญญาจ้าง         




ผู้ได้รับการขึ้นบัญชีจะได้รับการทำสัญญาจ้างเป็นพนักงานจ้างในสังกัดองค์การบริหารส่วนตำบลม่วงกลวงเมื่อได้รับความเห็นชอบจากคณะกรรมการพนักงานส่วนตำบลจังหวัดระนองแล้ว


จึงประกาศมาให้ทราบโดยทั่วกัน
       ประกาศ ณ วันที่     11  เดือน กุมภาพันธ์  พ.ศ.  ๒๕๕6

(นายกำพล   จันทรชู)
นายกองค์การบริหารส่วนตำบลม่วงกลวง
(ภาคผนวก  ก.)
คุณสมบัติเฉพาะตำแหน่ง
1. ตำแหน่ง  คนงานทั่วไป
               หน้าที่ความรับผิดชอบ  (ลักษณะงานที่ปฏิบัติ)
· ปฏิบัติงานที่ต้องใช้แรงงานทั่วไปและปฏิบัติงานตามที่ผู้บังคับบัญชามอบหมาย
     คุณสมบัติ  เฉพาะตำแหน่ง
· คุณวุฒิไม่เกินมัธยมศึกษาปีที่  6  (ม. 6)
· มีความสามารถเหมาะสมในการปฏิบัติงานในหน้าที่
